Platon, Staten II, mytekritik

Baggrund:

 I sit værk ’Staten’ fremlægger Platon i dialogform (jf. dialektisk metode) sine tanker om den ideelle stat, hvor filosofferne er regenter (aristokrati = de bedste styrer).

I den forbindelse diskuterer Platon sine ideer om et uddannelsesprogram, hvis formål det bl.a. er at frembringe producenter, vagter og retfærdige regenter til det fælles bedste for samfundet, hvor alle får udfoldet deres potentiale inden for det område, de er bedst (deres areté).

Vores tekststykke fra 2. bog er en diskussion af, hvad unge mennesker under uddannelse bør beskæftige sig med og læse for at blive kompetente samfundsborgere – med særligt sigte på ’vagt-klassen’ (de, der blev udvalgt til at blive uddannet til samfundets vagter (Se tekstboksene nedenfor).

I dialogen er samtaleparterne Sokrates (jeg-fortælleren) og Adeimantos (Platons bror, der også var aktiv i kredsen omkring Sokrates).



